ଟୁଣ୍ଡେ କବାବ ଏକ ଆମିଷ ଖାଦ୍ୟ ଅଟେ । ଟୁଣ୍ଡେ କବାବ ପ୍ରସ୍ତୁତ ପାଇଁ ମଇଁଷି ମାଂସ ବ୍ୟବହାର କରାଯାଏ । ଉତ୍ତର ପ୍ରଦେଶର ଲକ୍ଷ୍ନୌ ସହରରେ ଏହା ଏକ ପ୍ରସିଦ୍ଧ ଖାଦ୍ୟ ଅଟେ । ଏହାକୁ ଅବଦ୍ଧ ପ୍ରାଦେଶିକ ରାନ୍ଧଣାରେ ତିଆରି କରାଯାଏ । ଟୁଣ୍ଡେ କବାବ ମୋଗଲମାନଙ୍କ ଏକ ନିତିଦିନିଆ ଖାଦ୍ୟ ଅଟେ । ଏହାକୁ ପରଟା ସହ ଖିଆଯାଇଥାଏ । ୧୯୧୬ ମସିହାରେ ମୁରାଦ ଅଲ୍ଲୀ ଏହାକୁ ଉଦ୍ଭାବନ କରିଥିଲେ । ଏହାର ସ୍ୱତନ୍ତ୍ର ସ୍ୱାଦ ପାଇଁ ୧୬୦ ପ୍ରକାର ମସଲାର ଉପଯୁକ୍ତ ମାତ୍ରା ଗୁରୁତ୍ୱ ବହନ କରିଥାଏ । ଉତ୍ତର ପ୍ରଦେଶ ସରକାର ୨୦୧୭ ମାର୍ଚ୍ଚ ୨୧ରେ କଂସେଇ ଖାନା ନିଷେଧ କରିବା ପରେ କବାବ ବ୍ୟବସାୟରେ ମାନ୍ଦା ଆସିଥିଲା । ପ୍ରସ୍ତୁତି ଉପାଦାନ ଗୋମାଂସ, ଗରମ ମସଲା, ଅଦା, ରସୁଣ, ଦହି, ଗୁଜୁରାତି ଗୁଣ୍ଡ, ଲବଙ୍ଗ ଗୁଣ୍ଡ, ଘିଅ, ପୁଦିନା ଗୁଣ୍ଡ, ମୁଦି ଆକାରର କଟା ପିଆଜ, ଭିନେଗାର, ଚିନି ଏବଂ ଲେମ୍ବୁ ଆଦି ଉପାଦାନରେ ଟୁଣ୍ଡେ କବାବ ପ୍ରସ୍ତୁତ ହୁଏ ।